Θερινοί Ολυμπιακοί Αγώνες 2028

Οι **Θερινοί Ολυμπιακοί Αγώνες 2028**, (αγγλικά: *The 2028 Summer Olympic games*) επίσημα γνωστοί ως **Αγώνες της 34ης Ολυμπιάδας**, (αγγλικά: *The Games of the XXXIV Olympiad*) κοινώς γνωστοί ως LA 2028 / Λος Άντζελες 2028, θα είναι μια διεθνής αθλητική εκδήλωση που θα γίνει από τις 14 Ιουλίου έως τις 30 Ιουλίου 2028 στο Λος Άντζελες της Καλιφόρνιας. Θα είναι οι πρώτοι Θερινοί Ολυμπιακοί Αγώνες που θα πραγματοποιηθούν στις ΗΠΑ μετά τους Θερινούς Ολυμπιακούς Αγώνες του 1996 στην Ατλάντα της Τζόρτζια. Θα είναι οι πρώτοι θερινοί ολυμπιακοί αγώνες του 21ου αιώνα που θα διεξαχθούν στις Ηνωμένες Πολιτείες.

Η διαδικασία για την υποβολή αιτήσεων για τις υποψήφιες πόλεις είχε αρχικά προγραμματιστεί να ξεκινήσει το 2019 με τη νικητήρια πόλη να ανακοινώνεται το 2021. Ωστόσο, μετά την αποχώρηση κάποιων υποψήφιων πόλεων για τους Χειμερινούς Ολυμπιακούς Αγώνες 2022 και τους Θερινούς Ολυμπιακούς Αγώνες 2024, η ΔΟΕ αποφάσισε τον Ιούλιο 2017 να ανακοινώσει ταυτόχρονα την ανάθεση των Ολυμπιακών Αγώνων του 2024 και του 2028. Στις 31 Ιουλίου 2017 ανακοινώθηκε, μέσω μιας επίσημης ανακοίνωσης, από τη ΔΟΕ ότι το Λος Άντζελες θα αναλάμβανε τους Ολυμπιακούς Αγώνες του 2028 με μια πρόσθετη χρηματοδότηση ύψους $1,8 δις, γεγονός που επέτρεψε στο Παρίσι να επιβεβαιώσει ότι θα είναι η οικοδέσποινα πόλη των Ολυμπιακών Αγώνων του 2024. Και οι δυο πόλεις ανακοινώθηκαν ως οι νικητές για τους αντίστοιχους Ολυμπιακούς Αγώνες που τους ανατέθηκαν κατά την 131η Σύνοδο της ΔΟΕ στη Λίμα του Περού στις 13 Σεπτεμβρίου 2017. Η υποψηφιότητα του Λος Άντζελες επαινέθηκε από την ΔΟΕ επειδή χρησιμοποίησε έναν αρκετά υψηλό αριθμό δυνατοτήτων και επειδή βασίστηκε σε κρατική χρηματοδότηση.

Αυτή θα είναι η τρίτη φορά που το Λος Άντζελες θα φιλοξενήσει Θερινούς Ολυμπιακούς Αγώνες και έγινε η πρώτη αμερικανική πόλη και η τρίτη παγκοσμίως, μετά το Λονδίνο (1908, 1948, 2012) και το Παρίσι (1900, 1924, 2024) που θα έχει φιλοξενήσει την διοργάνωση τρεις φορές. Αυτοί θα είναι οι πέμπτοι Θερινοί Ολυμπιακοί Αγώνες που θα διεξαχθούν στις Ηνωμένες Πολιτείες μετά τους Ολυμπιακούς Αγώνες στο Σεντ Λουίς (1904), στο Λος Άντζελες (1932), στο Λος Άντζελες (1984) και στην Ατλάντα (1996). Θα είναι επίσης οι τέταρτοι Ολυμπιακοί Αγώνες που θα πραγματοποιηθούν στην Καλιφόρνια και οι ένατοι Ολυμπιακοί Αγώνες που θα πραγματοποιηθούν συνολικά στις ΗΠΑ (οι 4 Χειμερινοί Ολυμπιακοί Αγώνες ήταν στο Λίμνη Πλάσιντ 1932, Κοιλάδα της Βάλλεϊ 1960, Λίμνη Πλάσιντ 1980 και Σόλτ Λέικ Σίτι 2002).

## Διαδικασία υποψηφιοτήτων

Στις 16 Σεπτεμβρίου 2015, η ΔΟΕ ανακοίνωσε την έναρξη της διαδικασίας υποψηφιοτήτων και τις πέντε υποψήφιες πόλεις για τους ΟΑ του 2024 : Ρώμη, Παρίσι, Βουδαπέστη, Αμβούργο, Λος Άντζελες. Η Βουδαπέστη, το Αμβούργο και η Ρώμη απέσυραν τελικά τις υποψηφιότητές τους, αφήνοντας μοναδικούς υποψηφίους το Λος Άντζελες και το Παρίσι. Μια παρόμοια κατάσταση είχε ήδη συμβεί κατά την υποβολή των υποψηφιοτήτων για τους Χειμερινούς Ολυμπιακούς Αγώνες του 2022 όταν η Κρακοβία, το Λβιβ, το Όσλο και η Στοκχόλμη αποχώρησαν και απέμειναν μοναδικοί υποψήφιοι το Πεκίνο και το Αλμάτι, με το Πεκίνο να ανακηρύσσεται τελικά ο νικητής. Στις 3 Απριλίου 2017, κατά την Σύνοδο της ΔΟΕ στη Δανία, οι αξιωματούχοι των Ολυμπιακών Αγώνων συναντήθηκαν με τις επιτροπές τόσο του Λος Άντζελες όσο και του Παρισιού για να συζητήσουν την πιθανότητα ανακοίνωσης δυο νικητών που θα φιλοξενήσουν τους Θερινούς Ολυμπιακούς Αγώνες του 2024.

Μετά την αποχώρηση των υπόλοιπων χωρών, το εκτελεστικό συμβούλιο της ΔΟΕ συναντήθηκε στη Λωζάνη της Ελβετίας στις 9 Ιουνίου 2017 για να συζητήσει τις διαδικασίες των υποβληθεισών προσφορών για τους Ολυμπιακούς Αγώνες του 2024 και του 2028. Η ΔΟΕ πρότεινε να ανακοινώσει ταυτόχρονα μέσα στο 2017 τις πόλεις που θα φιλοξενήσουν τους Ολυμπιακούς Αγώνες του 2024 και του 2028, μια πρόταση που εγκρίθηκε κατά την έκτακτη Σύνοδο της ΔΟΕ στις 11 Ιουλίου 2017 στη Λωζάνη της Ελβετίας. Η ΔΟΕ ξεκίνησε μια διαδικασία κατά την οποία οι επιτροπές του Λος Άντζελες και του Παρισιού 2024, μαζί με την ΔΟΕ, πραγματοποίησαν συναντήσεις τον Ιούλιο του 2017 για να αποφασίσουν οριστικά ποια πόλη θα φιλοξενούσε ποιους Αγώνες. 

Μετά την απόφαση να ανακοινωθούν ταυτόχρονα οι πόλεις υποδοχής των Ολυμπιακών Αγώνων του 2024 και του 2028, το Παρίσι θεωρήθηκε ότι ήταν ο καλύτερος οικοδεσπότης για τους Ολυμπιακούς Αγώνες του 2024. Στις 31 Ιουλίου 2017, η ΔΟΕ ανακοίνωσε ότι το Λος Άντζελες ήταν ο μοναδικός υποψήφιος για τους Αγώνες του 2028 και έτσι επιβεβαιώθηκε το Παρίσι ως η πόλη υποδοχής των Αγώνων του 2024. Στις 11 Αυγούστου 2017 το δημοτικό συμβούλιο του Λος Άντζελες ψήφισε ομόφωνα για την επικύρωση της υποψηφιότητας. Στις 11 Σεπτεμβρίου 2017, το Λος Άντζελες έλαβε την επίσημη έγκριση από την επιτροπή αξιολόγησης της ΔΟΕ. Στις 13 Σεπτεμβρίου 2017 το Λος Άντζελες παρέλαβε επίσημα τους ΟΑ 2028 μετά από μια ομόφωνη ψηφοφορία από τη ΔΟΕ. Στις 16 Οκτωβρίου 2017 το Λος Άντζελες 2028 έλαβε την επίσημη υποστήριξη από την Καλιφόρνια. Στις 29 Αυγούστου 2018 οι αξιωματικοί των ΟΑ έφτασαν στο Λος Άντζελες για μια διήμερη επίσκεψη που περιλάμβανε συναντήσεις με τοπικούς διοργανωτές και μια ξενάγηση στις σύγχρονες εγκαταστάσεις της πόλης.

Στις 9 Οκτωβρίου 2018 ένα κίνημα με το όνομα *ΟΧΙ Ολυμπιακοί Αγώνες στο Λος Άντζελες* δημοσίευσε τα αποτελέσματα μιας δημοσκόπησης, σύμφωνα με την οποία το 45% των κατοίκων του Λος Άντζελες και το 47% των κατοίκων όλης της Καλιφόρνιας αντιτάσσονται στην διεξαγωγή των Θερινών Ολυμπιακών Αγώνων 2028 στο Λος Άντζελες. Μια διαφορετική δημοσκόπηση, ωστόσο, υποστηρίζει ότι πάνω από το 88% των κατοίκων του Λος Άντζελες είναι υπέρ της διεξαγωγής των Ολυμπιακών και Παραολυμπιακών Αγώνων του 2028 στην πόλη.

### Επιλογή της οικοδέσποινας πόλης
Το Λος Άντζελες επιλέχθηκε ως η οικοδέσποινα πόλη των Θερινών Ολυμπιακών Αγώνων 2028 στην 131η Σύνοδο της ΔΟΕ στην Λίμα του Περού στις 13 Σεπτεμβρίου 2017. Οι τρεις Αμερικανοί μέλη της ΔΟΕ (Ανίτα ντεΦραντζ, Άντζελα Ρουτζιέρο και Λάρυ Προμπστ) δεν ψήφισαν σε αυτή την εκλογή σύμφωνα με το Ολυμπιακό Καταστατικό. Αυτή ήταν η τρίτη φορά που το Λος Άντζελες επιλέχθηκε ως πόλη υποδοχής των Ολυμπιακών Αγώνων χωρίς να αντιμετώπισε ιδιαίτερο ανταγωνισμό κατά τη διαδικασία υποβολής και ψηφοφορίας, ακολουθώντας παρόμοια διαδικασία το 1932 και το 1984 (είναι η μόνη πόλη που διατηρεί αυτή τη διάκριση).

Το Λος Άντζελες είχε επίσης υποβάλλει υποψηφιότητα για τους Θερινούς Ολυμπιακούς Αγώνες του 1924, του 1928, του 1948, του 1952, του 1956, του 1976 και του 1980 αλλά έχασε από το Παρίσι, το Άμστερνταμ, το Λονδίνο, το Ελσίνκι, τη Μελβούρνη, το Μόντρεαλ και τη Μόσχα αντίστοιχα. Πιο πρόσφατα, το Λος Άντζελες είχε καταθέσει αίτηση ως η υποψήφια πόλη των ΗΠΑ για τους Θερινούς Ολυμπιακούς Αγώνες του 2016, αλλά η Ολυμπιακή Επιτροπή των ΗΠΑ επέλεξε το Σικάγο ως τον εκπρόσωπο της χώρας στην υποψηφιότητα για εκείνους τους Αγώνες.

## Ανάπτυξη και προετοιμασία

### Κατασκευή και ανακαίνιση των χώρων
[thumb|Το [Μνημονικό Κολοσσαίο του Λος Άντζελες.]]
[thumb|Φωτογραφία από αέρος του [Στάδιο SoFi|Σταδίου SoFi στο Hollywood Park το 2019.]]

Παρόλο που οι περισσότερες οικοδέσποινες πόλεις έχουν μια προθεσμία επτά χρόνων για να προετοιμαστούν για τους Ολυμπιακούς Αγώνες, το Λος Άντζελες θα έχει στη διάθεσή του τέσσερα επιπλέον χρόνια, χαρίζοντας στην πόλη αυτή συνολικά έντεκα χρόνια προετοιμασιών. Η υποψηφιότητα του Λος Άντζελες εξαρτιόταν από μια πλειονότητα υφιστάμενων χώρων ; άλλοι χώροι, που είναι ήδη υπό κατασκευή, είχαν σχεδιαστεί να κατασκευαστούν ανεξάρτητα από τη διεξαγωγή των Ολυμπιακών Αγώνων. Το στάδιο Banc of California, που άνοιξε το 2018 ως η έδρα του Los Angeles FC, θα φιλοξενήσει το ποδόσφαιρο και διάφορα αθλήματα του στίβου. Το SoFi Stadium, έδρα των Los Angeles Rams και των Los Angeles Chargers μέχρι την ολοκλήρωσή του το 2020, θα φιλοξενήσει την τελετή έναρξης, το ποδόσφαιρο και την τοξοβολία. Την περίοδο που το Λος Άντζελες κέρδισε την διοργάνωση των Ολυμπιακών Αγώνων 2028, είχε προταθεί μια νέα αρένα στο Ίνγκλεγουντ. Όμως, αυτός ο χώρος δεν έχει ακόμα επιβεβαιωθεί και δεν έχει ακόμα αναφερθεί ως πιθανός ολυμπιακός χώρος υποδοχής.

Το Μνημονικό Κολοσσαίο του Λος Άντζελες υποβλήθηκε σε ένα πρόγραμμα πλήρους ανακαίνισης και αποκατάστασης από το 2017 έως το 2019. Εγκαταστάθηκαν νέοι χώροι για τον Τύπο και νέοι χώροι για τις ομάδες. Αυτές οι αλλαγές μείωσαν την χωρητικότητα του σταδίου από 93.607 σε 78.467. Ως χώρος υποδοχής του στίβου, οι μελλοντικές αλλαγές περιλαμβάνουν την επανεγκατάσταση όλων των δομών του στίβου.

### Υποδομές
thumb|Τρένο της γραμμής Metro Expo στο κέντρο του Λος Άντζελες.

Η πρωτοβουλία Twenty-eight by '28 είναι μια προσπάθεια που τέθηκε σε ισχύ από τον δήμαρχο Eric Garcetti ώστε η Πόλη του Λος Άντζελες να ολοκληρώσει 28 έργα υποδομών πριν την έναρξη της τελετής έναρξης των Ολυμπιακών Αγώνων. Τα περισσότερα από αυτά τα έργα βρίσκονταν ήδη στο στάδιο σχεδιασμού αλλά θα λάβουν μια άμεση προτεραιότητα, παρόλο που αρκετά νέα έργα είχαν προγραμματιστεί να ξεκινήσουν αμέσως μετά την λήψη της πρωτοβουλίας.

Το 2019, η γραμμή του μετρό Crenshaw/LAX άνοιξε τις πόρτες της, ενώ ολοκληρώθηκε πλήρως το 2021. Μόλις ολοκληρώθηκε, συνδέει την επαρχία Crenshaw, το Inglewood και το Wetchester. Η ίδια γραμμή του μετρό θα συνδέεται, με την μορφή διάβασης, με την γραμμή του μετρό που συνδέει το Αεροδρόμιο του Λος Άντζελες με την 96η οδό. Η κατασκευή αυτής της διάβασης θα επιταχυνθεί προκειμένου να ολοκληρωθεί πριν τους Ολυμπιακούς Αγώνες του 2028, με αναμενόμενη ημερομηνία ολοκλήρωσής της το 2023. Η διάβαση ξεκίνησε να κατασκευάζεται στις αρχές 2018 και η γραμμή του μετρό Crenshaw είναι ολοκληρωμένη κατά 75% (μέχρι τον Μάρτιο του 2018).

Ενώ αρκετές βελτιώσεις στις υποδομές είχαν προγραμματιστεί ανεξάρτητα από το συνολικό ποσό της ολυμπιακής υποψηφιότητας του Λος Άντζελες, η επέκταση της Μωβ Γραμμής του μετρό θα επιταχυνθεί για να εξυπηρετήσει τους ΟΑ 2028, με αναμενόμενη ημερομηνία ολοκλήρωσής της το 2024. Η πρώτη φάση των έργων θα περιλαμβάνει την επέκταση της Μωβ Γραμμής από τον σταθμό Wilshire/Western στον νέο σταθμό Wilshire/Λεωφόρος La Cienega. Αυτή η φάση έργων θα ολοκληρωθεί το 2023. Στην δεύτερη φάση θα επεκταθεί η μωβ γραμμή μέχρι την Century City ; έργο που θα γίνει έως το 2025. Η τρίτη και τελευταία φάση θα περιλαμβάνει την επέκταση της γραμμής του μετρό μέχρι το Ιατρικό Κέντρο του Δυτικού Λος Άντζελες στο Westwood, με την ολοκλήρωση του έργου να τοποθετείται το 2026. Η τρίτη φάση θα περιλαμβάνει και έναν σταθμό που θα ενώνει την πανεπιστημιούπολη UCLA, το Ολυμπιακό Χωριό και το Pauley Pavilion με το κέντρο του Λος Άντζελες. Προς το παρόν, οι φάσεις ένα και δυο βρίσκονται στο στάδιο της κατασκευής κι η φάση τρία έλαβε την χρηματοδότηση τον Σεπτέμβριο 2018. Η κατασκευή της φάσης τρία ξεκίνησε στα τέλη 2019 και θα ολοκληρωθεί το 2026.

Η γραμμή του μετρό που θα συνδέει διάφορες περιοχές με το κέντρο του Λος Άντζελες ολοκληρώθηκε το 2021. Το έργο θα συνδέει την γραμμή Metro Gold με την γραμμή Metro Expo, που συνδέει ήδη το κέντρο της Σάντα Μόνικα με το Εκθεσιακό Πάρκο και το κέντρο του Λος Άντζελες. Αυτή η γραμμή θα επιτρέψει την άμεση εξυπηρέτηση της Σάντα Μόνικα με το ανατολικό Λος Άντζελες. Επιπλέον, θα συνδεθούν η Μπλε Γραμμή του μετρό με την Χρυσή Γραμμή του μετρό, που συνδέουν την περιοχή Long Beach με την κοιλάδα San Gabriel μέσω του κέντρου της πόλης.

Αυτές οι βελτιώσεις στις υποδομές χρηματοδοτούνται από το "Measure R" και από το "Measure M", φορολογικά μέτρα που εφαρμόζονται στην ευρύτερη περιοχή του Λος Άντζελες. Το Measure R επικυρώθηκε από τους ψηφοφόρους τον Νοέμβριο του 2008 και το Measure M επικυρώθηκε από τους ψηφοφόρους από τον Νοέμβριο του 2016.

### Προϋπολογισμός
Τον Απρίλιο 2019, το συνολικό κόστος των ΟΑ εκτιμόταν πως άγγιζε τα $6,88 δις και τα χρήματα προέρχονταν από τον ιδιωτικό τομέα. Η ομοσπονδιακή κυβέρνηση θα καλύψει το κόστος της ασφάλειας διεξαγωγής των Αγώνων. Μια συμφωνία υπογράφηκε μεταξύ της LAOOC και του Τμήματος Ασφαλείας τον Φεβρουάριο 2020. Η ομοσπονδιακή κυβέρνηση δεν θα αναμειχθεί στην χρηματοδότηση των ίδιων των Αγώνων, δεδομένου ότι θα καλύψει μόνο το κόστος για την ασφάλεια της διεξαγωγής τους.

## Οι Αγώνες
### Τελετή Παράδοσης της [[Ολυμπιακή σημαία|Ολυμπιακής Σημαίας]]
Η Τελετή Παράδοσης της Ολυμπιακής Σημαίας, πραγματοποιήθηκε στο Εθνικό Στάδιο της Γαλλίας, κατά την διάρκεια της Τελετής Λήξης της 33ης Ολυμπιάδας στο Παρίσι της Γαλλίας. Σε αυτή, η δήμαρχος του Παρισιού, Άν Ινταλγκό, παρέδωσε την Ολυμπιακή Σημαία στον Πρόεδρο της Διεθνούς Ολυμπιακής Επιτροπής, Τόμας Μπάχ και μετέπειτα,  ο ίδιος με την σειρά του, την παρέδωσε στην δήμαρχο του Λος Άντζελες, Κάρεν Μπάς. Ο Τόμ Κρούζ, συμμετείχε στην παρουσίαση της επόμενης διοργανώτριας πόλης, εκτελώντας ένα μικρό σκέτς τύπου Mission Impossible. Τέλος, πραγματοποιήθηκε ζωντανή σύνδεση με τις ακτές της Καλιφόρνιας και η  τοπική μπάντα του Λος Άντζελες, Red Hot Chill Peppers που χάρισε στο κοινό λίγη κουλτούρα του Λος Άντζελες.

### Τελετές

Η Τελετή Έναρξης πρόκειται να γίνει από κοινού με το Μνημονικό Κολοσσαίο του Λος Άντζελες και το Στάδιο SoFi. Αυτό, θα γίνει για πρώτη φορά στην ιστορία των αγώνων, έπειτα από μια ακόμα ιστορική τελετή έναρξης στο Παρίσι το 2024. Η τελετή πρόκειται να ξεκινήσει στις 17:00 ώρα Λος Άντζελες, στις 14 Ιουλίου 2028. 

Η Τελετή Λήξης θα πραγματοποιηθεί στο Μνημονικό Κολοσσαίο του Λος Άντζελες στις 30 Ιουλίου 2028 και ώρα 18:00 ώρα Λος Άντζελες.

### Αθλήματα

Σύμφωνα με τις τρέχουσες πολιτικές της ΔΟΕ, το πρόγραμμα των Θερινών Ολυμπιακών Αγώνων αποτελείται από 28 βασικά αθλήματα που επιμένουν μεταξύ των Αγώνων, ενώ άλλες τρεις έως έξι θέσεις μπορούν να καλυφθούν με την υποστήριξη της ΔΟΕ και της οργανωτικής επιτροπής προκειμένου να βελτιωθεί το τοπικό ενδιαφέρον,  υπό την προϋπόθεση ότι ο συνολικός αριθμός συμμετεχόντων δεν υπερβαίνει τους 10.500 αθλητές. 

Στις 9 Δεκεμβρίου 2021, η ΔΟΕ δήλωσε ότι η πυγμαχία, το σύγχρονο πένταθλο και η άρση βαρών είχαν αφαιρεθεί από το αρχικό πρόγραμμα για τους Θερινούς Ολυμπιακούς Αγώνες του 2028 και θα συμπεριληφθούν μόνο εάν τα αντίστοιχα διοικητικά τους όργανα επιλύσουν ζητήματα που έθεσε η ΔΟΕ μέχρι το 2023.  Ειδικότερα, η Διεθνής Ένωση Πυγμαχίας (IBA) αντιμετώπισε προβλήματα διακυβέρνησης σε εξέλιξη (που είχαν ως αποτέλεσμα η πυγμαχία στους Θερινούς Ολυμπιακούς Αγώνες του 2020 να εποπτεύεται από μια εξωτερική ομάδα εργασίας, ένα νέο ανταγωνιστικό κυβερνητικό όργανο γνωστό ως World Boxing που ιδρύθηκε τον Απρίλιο του 2023, και η IBA αφαιρέθηκε από το καθεστώς της από τη ΔΟΕ τον Ιούνιο του 2023), η Διεθνής Ομοσπονδία Άρσης Βαρών αντιμετώπισε προβλήματα με το ντόπινγκ και τη διακυβέρνηση (με αποτέλεσμα η άρση βαρών να θεωρείται «προσωρινή» για τους Θερινούς Ολυμπιακούς Αγώνες του 2024),  ενώ η Ένωση Internationale de Pentathlon Moderne (UIPM) πρέπει επίσης να οριστικοποιήσει και να ζητήσει έγκριση για την προτεινόμενη αντικατάστασή του άλματος επίδειξης στο σύγχρονο πένταθλο με αγώνες δρόμου με εμπόδια. 

Επιπλέον, το εκτελεστικό συμβούλιο της ΔΟΕ πρότεινε να προωθηθούν το σκέιτμπορντ, η αθλητική αναρρίχηση και το σέρφινγκ στο βασικό πρόγραμμα των Θερινών Ολυμπιακών Αγώνων του 2028. Τα τρία αθλήματα έκαναν το ντεμπούτο τους με επιτυχία ως προαιρετικά αθλήματα στους Θερινούς Ολυμπιακούς Αγώνες του 2020 και επέστρεψαν με την ίδια ιδιότητα και το 2024.

## Πρόγραμμα

Προκειμένου να διευκολυνθεί η χρήση του Σταδίου SoFi τόσο για τις τελετές έναρξης όσο και για την κολύμβηση, ο προγραμματισμός των αγωνισμάτων κολύμβησης και στίβου θα αντιστραφεί. Τα αγωνίσματα στίβου θα διεξαχθούν κατά την πρώτη εβδομάδα των Αγώνων, κατά τη διάρκεια της οποίας το Στάδιο SoFi θα αναδιαμορφωθεί ώστε να αποκαλύψει την πισίνα ενόψει των αγώνων κολύμβησης κατά τη δεύτερη εβδομάδα. Αυτή θα είναι η πρώτη φορά από τους Θερινούς Ολυμπιακούς Αγώνες του 1968 στην Πόλη του Μεξικού που θα διεξαχθούν αγώνες στίβου την πρώτη εβδομάδα των Αγώνων. 

Στις 13 Ιουλίου 2025, η οργανωτική επιτροπή δημοσίευσε την πρώτη έκδοση του προγράμματος.

*Όλες οι ώρες είναι σε ζώνη ώρας Ειρηνικού (UTC -8)



<section end="Πρόγραμμα" />

== Χώροι υποδοχής ==
Με την τρέχουσα πολιτική της ΔΟΕ, οι χώροι υποδοχής που φέρουν εταιρικά ονόματα δεν θα μπορούν να χρησιμοποιούν το εταιρικό τους όνομα κατά την διάρκεια των ΟΑ.

=== Ολυμπιακό Κέντρο Λος Άντζελες ===
[[Αρχείο:LA Coliseum gate.jpg|thumb|right|Το [[Μνημονικό Κολοσσαίο του Λος Άντζελες]] ]]
[[Αρχείο:Staples Center LA Live.jpg|thumb|right|Νυχτερινή φωτογραφία του [[Staples Center]]]]
[[Αρχείο:LAFC_East_Side_Stadium_interior.jpg|thumb|right|225px|Στάδιο Banc of California ]]
Το λεγόμενο *'Κέντρο του Λος Άντζελες*' θα είναι ένα κέντρο που θα βρίσκονται τα περισσότερα στάδια του Λος Άντζελες. 



=== Αθλητικό Κέντρο Βάλλεϊ ===


=== Αθλητικό Κέντρο της Σάουθ Μπέι ===
[[Αρχείο:LA Galaxy vs Houston Dynamo- Western Conference Finals panorama.jpg|thumb|250px|Το Dignity Health Sports Park Center]]



=== Λόνγκ Μπίτς ===
[[Αρχείο:Long beach3.jpg|thumb|250px|Λόνγκ Μπίτς]] 



=== Δυτική Πλευρά Λος Άντζελες ===
[[Αρχείο:RivieraCountryClub18th.jpg|thumb|right|Riviera Country Club]]
[[Αρχείο:Forum Inglewood.JPG|thumb|right|Το Φόρουμ]]


=== Νότια Καλιφόρνια ===
[[Αρχείο:De Neve and Dykstra Hall UCLA.jpg|thumb|right|200px]]



== Τηλεοπτική μετάδοση ==
Στις [[Ηνωμένες Πολιτείες]], οι Ολυμπιακοί Αγώνες του 2028 θα μεταδοθούν από την NBC Universal, μετά την υπογραφή μακροπρόθεσμων συμφωνητικών με την ΔΟΕ μέχρι το 2032. Η Universal Studios Lot θα είναι ο χώρος από όπου θα μεταδοθούν οι ΟΑ σε όλο τον κόσμο. Επιπλέον, η NBC Universal και η οργανωτική επιτροπή Λος Άντζελες 2028 θα συντονίσουν τους χορηγούς των Ολυμπιακών Αγώνων.

*  – [[Grupo Globo]]
*  – [[Japan Consortium]]
*  – [[JTBC]]
*  – [[JTBC]]
*  – [[NBC Olympic broadcasts|NBCUniversal]]
*  – [[Ελληνική Ραδιοφωνία Τηλεόραση|ΕΡΤ]]

== Παραπομπές ==
<references/>
# Abend, Lisa (October 3, 2014). [http://time.com/3462070/olympics-winter-2022/ "Why Nobody Wants to Host the 2022 Winter Olympics"] . *Time*.
# Butler, Nick. [http://www.insidethegames.biz/articles/1047403/exclusive-ioc-vow-to-further-adjust-candidature-process-after-budapest-2024-withdrawal "Exclusive: IOC vow to "further adjust" candidature process after Budapest 2024 withdrawal"]. Inside the Games.
# [https://www.olympic.org/news/meeting-of-the-ioc-executive-board-in-lausanne-information-for-the-media "Meeting of the IOC Executive Board in Lausanne – Information for the media"]. Olympic.org. 19 May 2017.
# [https://www.olympic.org/news/los-angeles-declares-candidature-for-olympic-games-2028-ioc-to-contribute-usd-1-8-billion-to-the-local-organising-committee "Los Angeles Declares Candidature for Olympic Games 2028- IOC to Contribute USD 1.8Billion to the Local Organising Committee"]. IOC.
# Wharton, David. [http://www.latimes.com/sports/sportsnow/la-sp-2028-olympics-deal-20170731-story.html "Los Angeles makes deal to host 2028 Summer Olympics"]. *Los Angeles Times*.
# [https://gamesbids.com/eng/featured/bach-says-paris-and-la-mayors-are-optimistic-about-agreement-after-initial-discussions/ "Bach Says Paris and LA Mayors Are ‘Optimistic’ About Agreement After Initial Discussions - GamesBids.com"]. *gamesbids.com*
# [http://www.abc.net.au/news/2017-08-01/paris-set-to-host-2024-olympics-los-angeles-to-be-awarded-2028/8762478 "Paris set to host 2024 Olympics, Los Angeles to be awarded 2028 Games by IOC"]. ABC News.
# [http://www.latimes.com/sports/la-sp-olympics-city-council-approves-20170811-story.html "L.A. City Council endorses 2028 Olympics bid, accepting responsibility for any cost overruns"]. Los Angeles Times. August 2017.
# [http://www.chicagotribune.com/sports/international/ct-los-angeles-gets-official-go-ahead-to-host-2028-olympics-20170911-story.html "Los Angeles gets official go-ahead to host 2028 Olympics"]. Chicago Tribune. September 2017.
# [http://www.latimes.com/sports/olympics/la-sp-la-olympics-approved-20170913-story.html "L.A. officially awarded 2028 Olympic Games"]. Los Angeles Times. September 2017.
# [http://www.latimes.com/politics/essential/la-pol-ca-essential-politics-updates-state-taxpayers-will-back-l-a-olympics-1508170741-htmlstory.html "State taxpayers will back L.A. Olympics bid if it goes over budget"]. Los Angeles Times. October 2017.
# Nelson, Laura J. (September 9, 2015). [http://www.latimes.com/local/lanow/la-me-ln-metro-rail-olympics-20150909-story.html "Eyeing L.A.'s Olympic bid, Metro seeks to accelerate two rail projects"]. *Los Angeles Times*.
# http://thesource.metro.net/2017/04/27/notice-to-proceed-issued-for-section-2-of-purple-line-extension/ 
# Devanney, Brenna (November 12, 2015). [https://web.archive.org/web/20160202070410/http://www.atvn.org/news/2015/11/new-metro-extensions "Metro Proposes Budget Changes To Regional Connector"]. *Annenberg TV News*.
# [http://www.metro.net/projects/connector/ "Regional Connector Transit Corridor (project website)"]. Metro (LACMTA). May 13, 2013. Retrieved 2013-07-11.
# [http://www.lavote.net/election-results#year=2016&election=3496 "LA County Election Results"]. *www.lavote.net*. Retrieved 2016-11-25.
# Wharton, David (16 January 2017). [http://www.latimes.com/sports/sportsnow/la-sp-la2024-olympic-ceremonies-20170116-story.html "L.A. organizers propose linked, simultaneous Olympic ceremonies for Coliseum, Inglewood stadium"]. *Los Angeles Times*.
# Johnson, Ted (June 22, 2016). [http://variety.com/2016/biz/news/universal-studios-hollywood-soundstage-theme-park-expansion-1201795566/ "Universal to Build New Soundstage Complex, Expand Theme Park in 5-Year Plan (EXCLUSIVE)"]
# [https://www.olympic.org/news/ioc-awards-olympic-games-broadcast-rights-to-nbcuniversal-through-to-2032 "IOC awards Olympic Games broadcast rights to NBCUniversal through to 2032"]. International Olympic Committee. 7 May 2014.
# [http://www.olympic.org/news/ioc-reaches-agreement-for-broadcast-rights-in-brazil-with-grupo-globo-through-to-2032/247620 "IOC reaches agreement for broadcast rights in Brazil with Grupo Globo through to 2032"]. *International Olympic Committee''. Olympic.org

## Εξωτερικοί σύνδεσμοι
* LA 2028
* LA 2028 (IOC)

## Αρχεία υποψηφιότητας
* Stage 1: Vision, Games Concept and Strategy
* Stage 2: Governance, Legal and Venue Funding
** Budget released Dec. 2nd, 2016
* Stage 3: Games Delivery, Experience and Venue Legacy
** Sustainability Vision

 
 

2028
Κατηγορία:Αθλητισμός στις Ηνωμένες Πολιτείες